भुवन केसी

चलचित्र जीवन 

केसीले १० वर्षको उमेरमा रेडियो नेपालका लागि गायकको रूपमा जगेँ जागेँ सारा रात, अरु कालो रेलको धुवाले, र मायालु तिमी टाढा जस्ता गीतहरूबाट आफ्नो चलचित्र यात्रा सुरु गरेका थिए।  उनको पहिलो चलचित्र जुनी (सन् १९८३) थियो तर सन् १९८४ मा प्रदर्शन भएको चलचित्र सम्झनाले जसले उनलाई एक सफल अभिनेताको रूपमा स्थापित गर्न मद्दत गरेको थियो। त्यसपछि उनले कुसुमे रुमाल (सन् १९८५), सन्तान (सन् १९८७), तिलहरी (सन् १९८८), कन्यादान (सन् १९९०), चिनो (१९९०), तृष्णा (सन् १९९१), दुई थोपा आँसु (सन् १९९३), दक्षिणा (सन् १९९४), राँको (सन् १९९५), करोडपति (सन् १९९७), नेपाली बाबु (सन् १९९९) जस्ता थुप्रै सफल चलचित्रहरूमा अभिनय गरेका छन्। उनले सन् २०१६ मा छोरा अनमोल केसीको मुख्य भूमिका रहेको 'ड्रिम्स' निर्देशन गरेका थिए।

 राजनीतिक जीवन 

नेकपा (एमाले) परित्याग गरी नेपाली काङ्ग्रेसमा प्रवेश गरेका केसी नेपाली काङ्ग्रेसका सदस्य हुन्।  वि.सं २०७९ मा, उनले २०२२ को काठमाडौँ महानगरपालिका निर्वाचन, २०७९मा नगरप्रमुख पदको लागि लड्ने योजना बनाएका थिए , जुन समयमा उनी उन्नत लोकतान्त्रिक पार्टीमा आबद्ध थिए; तथापि, केही अज्ञात कारणको कारण उनी पछि हट्दै पदको लागि नलड्ने निर्णय गरेका थिए।  पछि उनी पार्टी परित्याग गरी नेपाली काङ्ग्रेसमा प्रवेश गरेका थिए।

 विवाद 

जुन २०२० मा, अभिनेत्री सम्राज्ञी राज्यलक्ष्मी शाहले इन्स्टाग्राममा एक भिडियो सार्वजनिक गरेकी थिइन् जसमा एक वरिष्ठ चलचित्र उद्योगका दिग्गजबाट यौन र भावनात्मक प्रकृतिको उत्पीडन भएको विवरण दिइएको थियो। धेरै समाचार संस्थाहरूले पछि ती व्यक्तिलाई भुवन केसी भनेर चिनाए  पछि केसीले शाहविरुद्ध मानहानिको मुद्दा दायर गरेका थिए।  तर सो मुद्दामा उनी पराजित भएका थिए। चलचित्र निर्देशक नरेश पौडेलले उनी विरुद्ध २०७९ साउन २२ गते उनको चलचित्र विकास बोर्डको नियुक्ति कानुन सङ्गत नभएको, यौन दुर्व्यवहार मुद्दा अदालतमा विचाराधिन अवस्थामा रहेको, पढाई नपुगेको लगायतका कारण देखाउँदै 
सर्वोच्च अदालतमा रिट निवेदन दायर गरेका थिए।

 सन्दर्भ सामग्रीहरू 

 बाह्य कडीहरू 

श्रेणी:नेपाली अभिनेताहरू
श्रेणी:विकिथन-४ मा बनाइएका वा सुधारिएका लेखहरू
श्रेणी:कामना फिल्म अवार्ड विजेता
श्रेणी:सन् १९५७ मा जन्म
श्रेणी:नेपाली चलचित्र निर्माताहरू